2022. gada 3. martā

**Seppa Benza piemiņas sacensības Šveices dabīgā ledus trasē**

No 28. februāra līdz 5. martam Šveices pilsētā Sanktmoricā norisinās sacensības par piemiņu Jozefam “Seppam” Benzam *(Jozef “Sepp” Benz).* Sepps Benzs bija veiksmīgs Šveices bobslejists un kaislīgs kamaniņu sporta atbalstītājs. J. Benzs bija apņēmies nodrošināt, ka pasaules labākie kamaniņu braucēji atkal sacentīsies vienīgajā dabīgā ledus trasē Šveicē.

2020./21. gada sezonā viņa centieni realizējās, kad FIL Pasaules kausa noslēgums norisinājās Šveices ledus trasē. Diemžēl J. Benzam pašam neizdevās piedzīvot kamaniņu sporta sacensību atgriešanos Šveices dabīgā ledus trasē, jo 76 gadu vecumā, dienu pirms Pasaules kausa sacensībām Jozefs Benzs devās mūžībā. Tāpēc Straptautiskā kamaniņu sporta federācija sadarbībā ar Šveices federāciju ir apņēmusies ik gadu Seppam par godu sezonas beigās rīkos sacensības dabīgā ledus trasē, kurā var piedalīties kamaniņu braucēji, lai parādītu pasaulei, ka Sepps turpina dzīvo kamaniņa sporta entuziastu sirdīs.

Izrādot pateicību un godu, Jozefa Benza piemiņas sacensībās piedalās arī septiņi Latvijas kamaniņu sportisti: Gints Bērziņš, Kendija Aparjode, Sigita Bērziņa, Andris Šics/Juris Šics, kā arī Eduards Ševis-Mikeļševics/Lūkass Krasts. Sportistus pavada trīs treneri: Kaspars Konrāds, Zintis Šaicāns un Daniels Fogelis.

Šobrīd sportisti aizvada treniņbraucienus, bet jau sestdien, 5. martā dosies uz starta, lai cīnītos par godalgām.

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456